sagorsarker/bangla-wikipedia huggingface dataset:
কড়ি (প্রজাপতি)

কড়ি(বৈজ্ঞানিক নাম:"Neopithecops zalmora"(Butler) এক প্রজাতির ছোট আকারের সাদা রঙের লেজহীন প্রজাপতি, যাদের বিশেষত্ব হল ডানায় বিচ্ছিন্ন কালো রঙের ফুটকি। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
কড়ি এর প্রসারিত অবস্থায় ডানার আকার ২০-৩০মিলিমিটার দৈর্ঘ্যের হয়।
ভারতে প্রাপ্ত কড়ির উপপ্রজাতি হল-
মূলতঃ সমভূমির চিরহরিৎ অরণ্য এবং ভারী বৃষ্টিপাত হয় এমন অঞ্চলে এদের বিস্তার। সাধারণতঃ বর্ষার আগে ও পরে এরা সংখ্যায় বাড়ে।
এদের ওপর-পিঠ কালচে খয়েরি রঙের হয়ে থাকে এবং প্রতি ডানার ঠিক মাঝখানে একটা সাদা অঞ্চল থাকে। ঋতু পরিবর্তনে এই সাদার পরিসর পরিবর্তিত হয়। এদের নিচের পিঠে পিছনের ডানায় সামনে একটা স্পষ্ট কালো বিন্দু থাকে। এদের ডানার গোড়ার কাছে ডানার খোপে ও মাঝ-আঁচলে কয়েকটা সাদা ফুটকি থাকে, যদিও সেগুলি অনিয়মিত।
ওড়ার সময় এদের ডানার ওপর ও নিচের পিঠের বৈপরীত্য দেখা যায়। এরা মাটি থেকে তিন চার ফুটের মধ্যে উড়ে বেড়ায়। এরা একটানা বেশিক্ষণ উড়তে পারে না, পাতায় বা ফুলের উপর ডানা সম্পূর্ণ ভাঁজ করে বসে পড়ে। পুরুষ প্রজাতির কড়ি প্রজাপতিরা ভিজে মাটিতে বসে জলপান করে থাকে।
এদের শূককীট স্থূল চিঁড়ের মত দেখতে হয়, এবং এর রং হয় উজ্জ্বল সবুজ। এদের শূককীটের পিঠ বরাবর লম্বালম্বি একটা অপেক্ষাকৃত গাঢ় রেখা দেখা যায়।
এই প্রজাপতির লার্ভা সাধারণতঃ গাব () জাতীয় ফলের থেকে নিজেদের খাদ্য সংগ্রহ করে।
মূককীটের রং উজ্জ্বল সবুজ যার পিঠের ওপর এবং উদরের দেহখণ্ডে অপেক্ষাকৃত গাঢ় রেখা দেখা যায়।
অভিষেক চট্টোপাধ্যায়

অভিষেক চট্টোপাধ্যায় (৩০ এপ্রিল ১৯৬৪ - ২৪ মার্চ ২০২২) ছিলেন ভারতীয় বাংলা চলচ্চিত্রের একজন অভিনেতা। তিনি কলকাতায় জন্মগ্রহণ করেন। তার জীবনের প্রথম চলচ্চিত্র নন্দন দাশগুপ্তর “অপরাধী” হলেও তার প্রথম মুক্তিপ্রাপ্ত চলচ্চিত্র "পথভোলা"।
পরজীবিতা

জীববিদ্যাতে "পরাশ্রয়িতা" প্রজাতির মধ্যে একটি অ-পারস্পরিক সমগত্রিয় প্রাজাতির সম্পর্ক আছে, যেখানে এক প্রজাতির পরজীবী, অন্য বাহকের ক্ষতি সাধন করে।যে জীব আজীবন বা জীবনের কোনো এক বা একাধিক পর্যায়ে জীবন ধারণের জন্য ভিন্ন প্রজাতিভুক্ত জীবদেহে (ভেতরে বা বাইরে) বাস করে, তাকে পরজীবী বলে।প্রথাগতভাবে পরজীবী খালি চক্ষু কাছে দৃশ্যমান জীব (জৈবিক ব্যবহারের) অথবা প্রাথমিকভাবে উল্লেখ ক্ষুদ্র পরজীবী । পরজীবী যা সাধারণত ছোট যেমন প্রোটোজোয়া, ভাইরাস, ব্যাকটেরিয়া অন্তর্ভুক্ত। 
১৫৩৯ সালে ইংরেজি ভাষায় সর্বপ্রথম প্যারাসাইট শব্দটি ব্যবহার হয়। যা এসেছে মেডিভাল ফ্রেঞ্চ "parasite" থেকে। ল্যাটিন "প্যারাসিটাস" শব্দটির উৎপত্তি প্রাচীন গ্রীক "παράσιτος" ("প্যারাসিটোস") শব্দ হতে। এর অর্থ "অন্যকে ভক্ষণ করে যে" কাছাকাছি ব্যবহার পাওয়া ১৬১১ সালে ইংরেজিতে "প্যারাটিজম" শব্দটিতে।
সিয়েরা লিওনের রাষ্ট্রপতি

সিয়েরা লিওনের রাষ্ট্রপতি বা সিয়েরা লিওন প্রজাতন্ত্রের রাষ্ট্রপতি হলেন সিয়েরা লিওনের রাষ্ট্রপ্রধান ও সরকার প্রধান, একইসাথে তিনি সিয়েরা লিওন সামরিক বাহিনীর সর্বাধিনায়ক। রাষ্ট্রপতি উপ-রাষ্ট্রপতি সহ মন্ত্রিসভার প্রধান বা প্রধানমন্ত্রী নিয়োগদান করেন, যা অবশ্যই সংসদ দ্বারা অনুমোদিত হতে হয়।
সিয়েরা লিওনের রাষ্ট্রপতিকে হাই এক্সিলেক্সি বা মহামান্য সম্বোধন করা হয়। বর্তমান রাষ্ট্রপতি হলেন জুলিয়াস মাদা বাও।
সিয়েরা লিওনের রাষ্ট্রপতি জনগণের সরাসরি ভোটে ৫ বছর সময়ের জন্য নির্বাচিত হন এবং একজন রাষ্ট্রপতি দুই মেয়াদে নির্বাচিত হতে পারেন।
সিয়েরা লিওনের রাষ্ট্রপতি হতে একজন প্রার্থীকে সর্বনিম্ন শতকরা ৫৫ শতাংশ ভোট পেয়ে হয়। যদি কোন প্রার্থী ৫৫ শতাংশ ভোট না পায়, তাহলে দ্বিতীয় পর্বে আবারও নির্বাচন অনুষ্ঠিত হবে। প্রথম পর্বের সর্বোচ্চ ভোট পাওয়া দুজন প্রার্থীকে নিয়ে দ্বিতীয় পর্বে ভোট গ্রহণ হবে। সিয়েরা লিওনের রাষ্ট্রপতি হতে হলে প্রার্থীকে যে সব যোগ্যতা থাকতে হয়; জন্মসূত্রে সিয়েরা লিওনের নাগরিক হতে হয়, ৪০ বছর বা তদুর্ধ্ব বয়সী হতে হয়, যে কোন পার্টির সদস্য হতে হয়, এবং তাকে অবশ্যই ইংরেজি ভাষায় কথা বলায় পারদর্শী হতে হয়।
লিয়েরা লিওনের রাষ্ট্রপতি তার দাপ্তরিক ও গুরুত্বপূর্ণ কাজ কর্ম সিয়েরা লিওনের রাজধানী ফ্রিটাউনের টাওয়ার হিলে অবস্থিত তার সরকারি বাসভবন ও দপ্তর স্টেট হাউসে বসে করেন। সিয়েরা লিওনের রাষ্ট্রপতি দুটি সরকারি বাসভবন রয়েছে। একটি ফ্রিটাউন শহরের পশ্চিম সীমানায় হিল স্টেশনের নিকটে অবস্থিত স্টেট লজ, এবং অপরটি হল জুবা হিলের নিকটে কাসাবা লজ।
জর্জিয়া ইনস্টিটিউট অব টেকনোলজি

জর্জিয়া ইনস্টিটিউট অব টেকনোলজি মার্কিন যুক্তরাষ্ট্রের জর্জিয়ার আটলান্টায় অবস্থিত একটি পাবলিক বিশ্ববিদ্যালয়।
২০২২ শীতকালীন অলিম্পিক

২০২২ শীতকালীন অলিম্পিক, যা অফিসিয়ালিভাবে ২৪তম শীতকালীন অলিম্পিক গেমস এবং সাধারণভাবে বেইজিং ২০২২ নামে পরিচিত, একটি আন্তর্জাতিক বহু ক্রীড়া প্রতিযোগিতা। প্রতিযোগিতাটি ৪ - ২০ ফেব্রুয়ারি ২০২২ সালে চীনের বেইজিংয়ে অনুষ্ঠিত হবে। এটি পিয়ংচ্যাঙ ২০১৮ ও টোকিও ২০২০ এর পরে এশিয়ায় পরপর অনুষ্ঠিত তৃতীয় অলিম্পিক গেমস। ২০০৮ গ্রীষ্মকালীন অলিম্পিক এ শহরেই অনুষ্ঠিত হয়, তাই বেইজিং একমাত্র শহর যে গ্রীষ্মকালীন ও শীতকালীন অলিম্পিক গেমস উভয়ের স্বাগতিক হতে পেরেছে। একইসাথে বেইজিং শীতকালীন অলিম্পিকের স্বাগতিক শহরগুলোর মধ্যে বৃহত্তম শহর, পূর্ববর্তী ২০১০ শীতকালীন অলিম্পিকের স্বাগতিক কানাডার ভ্যানকুভার চেয়েও।
২০২২ শীতকালীন গেমস চীনে আয়োজিত প্রথম শীতকালীন অলিম্পিক গেমস এবং ১৯৮৪ সালের পর সমাজতান্ত্রিক রাষ্ট্রে অনুষ্ঠিত প্রথম গেমস। এর বাজেট নির্ধারণ করা হয়েছে ৩.৯ বিলিয়ন ডলার, যা ২০০৮ গ্রীষ্মকালীন অলিম্পিকের বাজেট ৪৩ বিলিয়ন ডলারের ১০ ভাগের ১ ভাগেরও কম।
২০২২ শীতকালীন অলিম্পিকের জন্য ১৫ ক্রীড়া নির্ধারিত হয়েছে।
আফনান

চৌধুরী জাওয়াতা আফনান
বাংলাদেশের একজন
চলচ্চিত্র অভিনেতা এবং টিভি অভিনয়শিল্পী। বিনোদন জগতে পা রাখেন চলচ্চিত্র দিয়ে। পরবর্তীতে কাজ করেন নাটকে। তিনি ২০১১ সালে মুক্তিপ্রাপ্ত একটি বাংলাদেশী যুদ্ধভিত্তিক চলচ্চিত্র আমার বন্ধু রাশেদ চলচ্চিত্রের মাধ্যমে চলচ্চিত্রের ভুবনে পা রাখেন।
চলচ্চিত্রটিতে তিনি নাম ভূমিকা (রাশেদ) চরিত্রে অভিনয় করেন। এই চলচ্চিত্রে অভিনয়ের জন্য তিনি দর্শকমহল থেকে ব্যাপক প্রশংসা পান॥
"আফনান" বাংলাদেশের ঢাকার একটি মুসলিম পরিবারে ২৯ আগস্ট, ১৯৯৪ সালে জন্মগ্রহণ করেন।
২০১২ সালে ঢাকার থেকে মাধ্যমিক (এসএসসি ) এবং এরপর ঢাকা সিটি কলেজ থেকে ২০১৪ সালে এইচএসসি পাশ করেন।
বর্তমানে তিনি নর্থ সাউথ ইউনিভার্সিটি এ বিবিএ (২০১৫-২০১৯) অধ্যায়নরত।
আফনান এর ছোটবেলা থেকেই অভিনয়ের প্রতি আকর্ষণ থাকলেও অভিনয়ের সুযোগ হয় নি। ছোটবেলা থেকেই হলিউডের চলচ্চিত্রের ভক্ত, বিশেষ করে তার প্রিয় কাল্পনিক চরিত্র ছিল ব্যাটম্যান। স্কুলে পড়াকালীন সময়ে পরিচালক মোরশেদুল ইসলাম আমার বন্ধু রাশেদ চলচ্চিত্রের জন্য চরিত্র নির্বাচনে স্কুলে আসেন। তখন তার প্রথম অভিনয়ের সুযোগ আসে। এরপর বিভিন্ন বিজ্ঞাপনচিত্র এবং নাটক ও টেলিফিল্মেও অভিনয় করেন এ তরুণ অভিনেতা।
আফনান বর্তমানে পড়াশোনার পাশাপাশি বিভিন্ন নাটক ও বিজ্ঞাপনচিত্রে কাজ করে চলছেন।
সর্বহারা

সর্বহারা বা প্রলেতারিয়েত (ইংরেজি: Proletariat) হচ্ছে আধুনিক পুঁজিবাদী সমাজের প্রধানতম শ্রেণি। সর্বহারা বলতে মজুরি শ্রমিকদের সেসব শ্রেণিকে বোঝানো হয় যারা উৎপাদনের উপায় থেকে বঞ্চিত। সর্বহারাগণ নিজ শ্রমশক্তি বিক্রয় করে জীবনধারণ করেন এবং তারা বুর্জোয়াদের দ্বারা শোষিত হন।
মার্কসবাদী তত্ত্বে, সর্বহারার একনায়কত্ব হচ্ছে সর্বহারার জন্য, সর্বহারার দ্বারা চালিত। মার্কসবাদী দৃষ্টিতে, সর্বহারার একনায়কত্ব সর্বহারা শ্রেণির নিজেদের বিলুপ্তি ঘটায় এবং সাম্যবাদ প্রতিষ্ঠা করে।
ল্যাটিন শব্দ proles শব্দ থেকে ইংরেজি proletariat শব্দটি এসেছে; যার বাংলা প্রতিশব্দ সর্বহারা।
মার্কসীয় দৃষ্টিতে, উৎপাদনে ব্যবস্থায় যাদের কোন মালিকানা থাকে না এবং শ্রমশক্তি বিক্রি থেকে প্রাপ্ত মজুরির আয়ে যাদের জীবন চলে তারাই সর্বহারা। অর্থনৈতিক উৎপাদন ব্যবস্থায় এই শ্রেণির সম্পদ বলে কিছু থাকে না। এঁদের শ্রম মূলত কায়িক। বুর্জোয়া শ্রেণি দ্বারা শোষিত হয়। বুর্জোয়া শক্তির বিরুদ্ধে শ্রেণি সংগ্রাম ও সমাজতন্ত্রী বিপ্লবের সবচেয়ে বড় চালিকা শক্তি এবং কৃষক ও অন্যান্য শোষিত শ্রেণিকে সর্বহারা শ্রেণি নেতৃত্বদান করে।
ষষ্ঠ মুহাম্মদ

ষষ্ঠ মুহাম্মদ ( "মেহমেদ-ই-সাদিস")("Altinci Mehmet")(১৪ জানুয়ারি ১৮৬১ – ১৬ মে ১৯২৬) ছিলেন উসমানীয় সাম্রাজ্যের ৩৬তম ও সর্বশেষ সুলতান। তিনি ১৯১৮ থেকে ১৯২২ সাল পর্যন্ত সিংহাসনে অধিষ্ঠিত ছিলেন। সাবেক সুলতান আবদুল আজিজের পুত্র ও সিংহাসনের উত্তরাধিকারী ইউসুফ ইজ্জউদ্দিন এফেন্দি ১৯১৬ সালে আত্মহত্যা করার ফলে উসমানীয় পরিবারের জ্যেষ্ঠ পুরুষ সদস্য হিসেবে ষষ্ঠ মুহাম্মদ তার ভাই পঞ্চম মুহাম্মদের উত্তরসুরি হন। ১৯১৮ সালের ৪ জুন উসমানের তলোয়ার গ্রহণের মাধ্যমে তিনি ৩৬তম বাদশাহ হিসেবে অভিষিক্ত হন। সুলতান প্রথম আবদুল মজিদ ছিলেন তার বাবা। তার মা গুলুসতু কাদিনেফেন্দি ছিলেন একজন আবখাজিয়ান নারী। ১৯২২ সালে উসমানীয় সাম্রাজ্য বিলুপ্ত হওয়ার পর তিনি ক্ষমতাচ্যুত হন।
ষষ্ঠ মুহাম্মদ ইস্তানবুলের দলমাবাচ প্রাসাদে জন্মগ্রহণ করেন।
প্রথম বিশ্বযুদ্ধ উসমানীয়দের জন্য বিপর্য‌য় ডেকে আনে। ব্রিটিশ ও মিত্রবাহিনী যুদ্ধে বাগদাদ, দামেস্ক ও জেরুজালেম অধিকার করে নেয়। সাম্রাজ্যের অধিকাংশ অঞ্চল ইউরোপীয় মিত্রবাহিনী নিজেদের মধ্যে ভাগ করে নিয়েছিল। ১৯২০ সালের এপ্রিলে সান রেমো সম্মেলনে ফ্রান্স সিরিয়ার এবং যুক্তরাজ্য ফিলিস্তিন ও মেসোপটেমিয়ার মেন্ডেট লাভ করে। ১৯২০ সালের ১০ আগস্ট সুলতানের প্রতিনিধিরা সেভ্র চুক্তি স্বাক্ষর করে। এই চুক্তিতে মেন্ডেটকে স্বীকার করা হয় এবং হেজাজকে স্বাধীন রাষ্ট্র হিসেবে স্বীকৃতি দেয়া হয়।
তুর্কি জাতীয়তাবাদিরা এই চুক্তি প্রত্যাখ্যান করে। ১৯২০ সালের ২৩ এপ্রিল আঙ্কারায় মোস্তফা কামাল আতাতুর্কে‌র নেতৃত্বে নতুন সরকার গঠিত হয়। এই নতুন সরকার সুলতান ষষ্ঠ মুহাম্মদের নিন্দা জানায় এবং একটি অস্থায়ী সংবিধান প্রণয়ন করে।
১৯২২ সালের ১ নভেম্বর তুরস্কের গ্র্যান্ড ন্যাশনাল এসেম্বলি সালতানাত বিলুপ্ত ঘোষণা করে এবং মুহাম্মদকে কনস্টান্টিনোপল থেকে নির্বাসিত করা হয়। ১৭ নভেম্বর যুক্তরাজ্যের যুদ্ধজাহাজ মালায়া করে তিনি দেশত্যাগ করেন এবং মাল্টায় নির্বাসিত হন। পরবর্তীতে তিনি ইতালীয় রিভিয়েরায় বসবাস করেছেন।
১৯ নভেম্বর মুহাম্মদের চাচাত ভাই দ্বিতীয় আবদুল মজিদ খলিফা হন। ১৯২৪ সালে গ্র্যান্ড ন্যাশনাল এসেম্বলি খিলাফত বিলুপ্ত করার পূর্ব পর্যন্ত তিনি খলিফা ছিলেন।
ষষ্ঠ মুহাম্মদ ১৯২৬ সালের ১৬ মে ইতালির সানরেমোয় মৃত্যুবরণ করেন। দামেস্কের তেকিয়ে মসজিদে তাকে দাফন করা হয়।
ষষ্ঠ মুহাম্মদ পাঁচবার বিয়ে করেছেন। তার স্ত্রী ও সন্তানেরা হলেন:
রংপুর সরকারি টেকনিক্যাল স্কুল ও কলেজ

রংপুর সরকারি টেকনিক্যাল স্কুল ও কলেজ বাংলাদেশের রংপুর বিভাগের রংপুর শহরের প্রাণকেন্দ্রে অবস্থিত একটি কারিগরি শিক্ষা প্রতিষ্ঠান । বিদ্যালয়টি ১৮৬৫ সালে প্রতিষ্ঠিত হয়। এর পশ্চিমে দিকে রংপুর সরকারি বালিকা উচ্চ বিদ্যালয় ও পূর্বদিকে জেলা পরিষদ অবস্থিত। এটি রংপুর জেলার অন্যতম প্রাচীন শিক্ষা প্রতিষ্ঠান।
রংপুর সরকারি টেকনিক্যাল স্কুল ও কলেজ একটি কারিগরী শিক্ষা প্রতিষ্ঠান। এটি একটি সরকারী প্রতিষ্ঠান এবং বাংলাদেশ কারিগরি শিক্ষা বোর্ড কর্তৃক নিয়ন্ত্রিত।
রংপুর টেকনিক্যাল স্কুল ও কলেজে ৩ টি কোর্স চালু রয়েছে এবং প্রতিটি কোর্স দুই বছর মেয়াদি।
রংপুর টেকনিক্যাল স্কুল ও কলেজে ১০ টি ট্রেড রয়েছে। এগুলো হল:
রংপুর টেকনিক্যাল স্কুল ও কলেজে এখন পর্যন্ত কোন ছাত্রাবাস নেই।
তবে শিক্ষকদের জন্য আবাসিক ব্যবস্থা রয়েছে।
রংপুর টেকনিক্যাল স্কুল ও কলেজে বড় খেলার মাঠ নেই তবে ব্যাডমিন্টন ও ভলিবল খেলার মাঠ আছে। তবে কিছু দিনপর মাঠ হবে বলে জানা গেছে
ব্রাজিলীয় অলিম্পিক কমিটি

ব্রাজিলীয় অলিম্পিক কমিটি (; এছাড়াও সংক্ষেপে আইওসি কোড বিআরএ দ্বারা পরিচিত) হলো ব্রাজিলের জাতীয় অলিম্পিক কমিটি। এই সংস্থাটির ১৯৩৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ব্রাজিলের রিউ দি জানেইরুতে অবস্থিত।
বর্তমানে ব্রাজিলীয় অলিম্পিক কমিটির সভাপতির দায়িত্ব পালন করছেন পাউলো ওয়ান্দেরলি তেইশেইরা, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রোগেরিও সাম্পাইয়ো কার্দোসো।
১৯৩৫ সালে ব্রাজিলের বহু-ক্রীড়ার সর্বোচ্চ সংস্থা হিসেবে ব্রাজিলীয় অলিম্পিক কমিটি প্রতিষ্ঠিত হয়েছে। আলভারো সামিথ এই সংস্থার প্রথম সভাপতির দায়িত্ব পালন করেছেন, যিনি ১৯১৫ হতে ১৯১৬ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার পূর্বেই ব্রাজিল ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
সিওবির বহুমুখী আয়ের উৎস থাকলেও কিন্তু প্রধান উৎস হচ্ছে ব্রাজিলীয় জাতীয় লটারির লাভের ২% এবং এ গেম অব চেঞ্জ-এর মাধ্যম। সিওবির বর্তমান সভাপতি কার্লোস আর্থার লুজমান এবং এর সবচেয়ে বড় প্রকল্প হল রিউ দি জানেইরুতে ২০১৬ গ্রীষ্মকালীন অলিম্পিক আয়োজন।
বহু-ক্রীড়া প্রতিযোগিতা

বহু-ক্রীড়া প্রতিযোগিতা বা বহু-ক্রীড়াবিশিষ্ট প্রতিযোগিতা বা বহু-ক্রীড়াবিশিষ্ট অনুষ্ঠান হল একটি সংগঠিত ক্রীড়া প্রতিযোগিতা, যেখানে একাধিক ভিন্ন ভিন্ন ক্রীড়া বিষয়ের উপর একাধিক দিন ধরে প্রতিযোগিতা অনুষ্ঠিত হয় এবং এতে প্রায় (বেশিরভাগ) সকল জাতি রাষ্ট্রের ক্রীড়াবিদগণ ও ক্রীড়া দলসমূহ অংশগ্রহণ করে থাকে। বিশ্বের প্রথম, প্রধান, আধুনিক ও আন্তর্জাতিক তৎপর্যপূর্ণ বহু-ক্রীড়া প্রতিযোগিতা হল আধুনিক অলিম্পিক ক্রীড়া প্রতিযোগিতা।
অলিম্পিকের পরে অলিম্পিক এর আদলে অনেক আঞ্চলিক বহু-ক্রীড়া প্রতিযোগিতা প্রতিষ্ঠিত হয়েছে। অধিকাংশ প্রতিযোগিতার মৌলিক কাঠামো একই। গেমস কয়েকদিন ধরে অনুষ্ঠিত হয় এবং প্রতিটি প্রতিযোগিতার জন্য স্বাগতিক শহর পরিবর্তন করা হয়। প্রতিটি দেশ প্রতিযোগিতার ধরন অনুসারে প্রতিযোগিতায় জাতীয় দল, পৃথক ক্রীড়াবিদ এবং পৃথক দল পাঠায়। ক্রীড়াবিদ বা দলকে যথাক্রমে প্রথম, দ্বিতীয় ও তৃতীয় স্থানের জন্য স্বর্ণ, রৌপ্য ও ব্রোঞ্জ পদক প্রদান করা হয়। গেমস বা প্রতিযোগিতা সাধারণত প্রতি চার বছর পরপর অনুষ্ঠিত হয়, যদিও কিছু বাৎসরিক প্রতিযোগিতা রয়েছে।
প্রাচীন অলিম্পিক গেমস প্রথম খ্রিস্টপূর্ব ৭৭৬ অব্দে অনুষ্ঠিত হয়, এটি আধুনিক অলিম্পিক গেমসের অগ্রদূত ছিল, যদিও এর প্রথম সংস্করণে কেবল একটিমাত্র দৌড়প্রতিযোগিতা ছিল এবং পরবর্তী সংস্করণগুলিতে ক্রীড়া প্রতিযোগিতার সংখ্যা বাড়ানো হয়েছিল।
রহনপুর শহীদ মুক্তিযোদ্ধাদের গণকবর

রহনপুর শহীদ মুক্তিযোদ্ধাদের গণকবর বাংলাদেশের মুক্তিযুদ্ধে নিহত শহীদ মুক্তিযোদ্ধাদের সমাধি। এটি রহনপুর রেলস্টেশন এলাকার বিজিবি ক্যাম্পের পশ্চিম পাশে অবস্থিত বাংলাদেশের স্বাধীনতা যুদ্ধে সংঘটিত গণহত্যার স্মৃতিচিহ্ন। ১৯৭১ সালে বাংলাদেশের মুক্তিযুদ্ধের সমাপ্তিলগ্নে পাকিস্তান সেনাবাহিনী তাদের সহযোগীদের সহায়তায় রহনপুর ও এর আশে পাশের এলাকার যে-সকল মুক্তিযোদ্ধা এবং অন্যান্যদের হত্যা করেছিল তাঁদের শ্রদ্ধার নিদর্শন স্বরূপ এটি নির্মাণ করা হয়। যে স্থানটিতে এ হত্যাকাণ্ড সংঘটিত হয়েছিল সেখানেই এ স্মৃতিসৌধটি নির্মিত হয়।
গোমস্তাপুর উপজেলার রহনপুর রেল স্টেশনের পাশে বাংলাদেশ সেনাবাহিনীর ১১ পদাতিক ডিভিশন নির্মিত শহীদ মুক্তিযোদ্ধাদের স্মৃতিসৌধটির সীমানা প্রাচীরে বেষ্টিত। এটি আধুনিক নির্মাণ রীতিতে নির্মিত স্মৃতিস্তম্ভ।
এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।
বাংলাদেশের মুক্তিযুদ্ধে রহনপুর তথা গোমস্তাপুর উপজেলার এই এলাকা ৭ নং সেক্টরের অধীন ছিল। চাঁপাইনবাবগঞ্জে ১৯৭১ এ পাকিস্তানি বাহিনী তাদের নৃশংসতম হত্যাকাণ্ড ঘটিয়েছিলো। আর তার ই অংশ হিসেবে রহনপুরে এই গণকবর টি তৈরি করা হয়। ১০ হাজার এর ও বেশি সাধারণ মানুষকে হত্যা করা হয়েছিলো এই গণকবরে। এরপর ২০১৩ সালে বাংলাদেশ সেনাবাহিনীর ১১ পদাতিক ডিভিশন এর উদ্যগে এখানে একটি স্মৃতিস্তম্ভ সহ গণকবর এলাকাটি সীমানা প্রাচীরে বেষ্টিত করা হয়।
চাঁপাইনবাবগঞ্জ এলাকার ‍মুক্তিযুদ্ধের ইতিহাসে রহনপুর এলাকা অত্যন্ত গুরুত্বপূর্ণ ছিলো। কারণ এখানেই গোমস্তাপুর উপজেলা এবং চাঁপাইনবাবগঞ্জ এর গুরুত্বপূর্ণে এলাকার প্রবেশ পথে ছিলো মহানন্দা নদী। ক্যাপ্টেন মহিউদ্দিন জাহাঙ্গীর এই রহনপুর অঞ্চলে প্রত্যক্ষ মুক্তিযুদ্ধে অংশগ্রহণ করেন।
৭ নং সেক্টরের সেক্টর কমান্ডার মহিউদ্দিন জাহাঙ্গীর এর নির্দেশে ১৯৭১ সালের ১১ ডিসেম্বর খুব সকালে লেফটেন্যান্ট রফিকের নেতৃত্বে প্রায় ৩০/৩৫ জন মুক্তিযোদ্ধার একটি দল বাঙ্গাবাড়ী থেকে রহনপুর অভিমুখে রওনা হয়। পথে আলিনগর এলাকার মুক্তিযোদ্ধারাও তাদের সাথে যোগ দেয়। এছাড়া মহানন্দা নদীর পেরিয়ে বোয়ালিয়া এলাকার মুক্তিযোদ্ধারা রহনপুরে প্রবেশ করে। মুক্তিযোদ্ধারা রহনপুরে প্রবেশের আগেই পাক সেনারা রহনপুর এ.বি সরকারি উচ্চ বিদ্যালয়ে গড়ে তোলা সেনা ক্যাম্প গুটিয়ে ট্রেনযোগে পালিয়ে যায়। পরে মুক্তিযোদ্ধারা নাচোল-আমনুরা হয়ে চাঁপাইনবাবগঞ্জের দিকে রওনা হয়।
ফরিদপুর সরকারি বালিকা উচ্চ বিদ্যালয়

ফরিদপুর সরকারি বালিকা উচ্চ বিদ্যালয় (ইংরেজি: Faridupur Govt. Girls' High School) বাংলাদেশের একটি প্রাচীন ও ঐতিহ্যবাহী শিক্ষা প্রতিষ্ঠান। ফরিদপুর সরকারি বালিকা উচ্চ বিদ্যালয়টি ১৯১০ সালে প্রতিষ্ঠিত হয়ে ফরিদপুর জেলার বালিকাদের শিক্ষা প্রসারে এক অনন্য ভূমিকা পালন করে আসছে। নারী শিক্ষার এক অন্যন্য সেরা প্রতিষ্ঠান। শতাব্দীর প্রাচীনতম বিদ্যাপীঠ হিসেবে এই শিক্ষাপ্রতিষ্ঠানটি স্বকীয় বৈশিষ্ট্যে উদ্ভাসিত এক অনন্য আলোকবর্তিকা সদৃশ অগ্রজপ্রতীম শিক্ষাপ্রতিষ্ঠান। প্রতি বছর এ বিদ্যালয়ের শিক্ষার্থীরা প্রাথমিক সমাপনি পরীক্ষা, জে.এস.সি পরীক্ষা এবং এস.এস.সি পরীক্ষায় কৃতিত্তের সাথে উত্তীর্ণ হয়ে থাকে।
১৯১০ সালে প্রতিষ্ঠিত বিদ্যালয়টির নাম ছিল Government Middle Vernacular Girls’ School, Faridpur. এটি তখন ছিল একটি প্রাথমিক বিদ্যালয়। ১৯১৭ সালে বিদ্যালয়ের নামের থেকে ভার্ণাকুলার শব্দটি লুপ্ত হয়ে Government Middle Girls’ School. নামে পরিবর্তিত হয়। সময়ের সাথে সাথে ১৯৫০ সালে এটি মাধ্যমিক বিদ্যালয়ে উন্নীত হয়ে Faridpur Govt. Girls' High School. হিসেবে পরিচিতি লাভ করে। পরবর্তীতে ১ম, ২য়, ৩য় শ্রেণিতে ছাত্র ছাত্রী ভর্তি বন্ধ হয়। ১৯৯১ সাল থেকে এ বিদ্যালয়ে দুটি শিফট চালু রয়েছে। বর্তমানে এই বিদ্যালয়ের ছাত্রী সংখ্যা প্রায় ১৫০০। শিক্ষক শিক্ষিকা রয়েছে ৪৮ জন। ও কর্মচারী ৮ জন। বিদ্যালয়টি দুইটি শিফটে বিভক্ত। মোট ১৫০০ শিক্ষার্থী পড়াশুনা করছে। ২০১০ সালে এই বিদ্যালয়ের শতবর্ষ পালন করা হয়েছে।
এই বিদ্যালয়ে ভবন আছে মোট ১০ টি। একাডেমিক ভবন ৩ টি, প্রশাসনিক ভবন ১ টি, শিক্ষক মিলনায়তন ভবন ১ টি, হোস্টেল ভবন ১ টি, পরিত্যক্ত দারোয়ান ভবন ১ টি, ইমপ্রোভাইজড ঘোষিত প্রধান শিক্ষিকার বাসভবন ও পুরাতন হোস্টেল।
২০১৬ গ্রীষ্মকালীন প্যারালিম্পিক

২০১৬ গ্রীষ্মকালীন প্যারালিম্পিক হল শারীরিকভাবে অক্ষম ক্রীড়াবিদদের জন্য আন্তর্জাতিক প্যারালিম্পিক কমিটি কর্তৃক আয়োজিত একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৭ সেপ্টেম্বর থেকে ১৮ সেপ্টেম্বর পর্যন্ত ব্রাজিলের রিও দি জেনেরিওতে অনুষ্ঠিত হবে। এটি হবে স্বাগতিক শহরের শীতকালীন সময়ে অনুষ্ঠিত প্রথম গ্রীষ্মকালীন প্যারালিম্পিক গেমস। ল্যাটিন ও দক্ষিণ আমেরিকায় অনুষ্ঠিত প্রথম এবং দক্ষিণ গোলার্ধের স্বাগতিক কোন শহরে অনুষ্ঠিত দ্বিতীয় গ্রীষ্মকালীন প্যারালিম্পিক। এর আগে ২০০০ গ্রীষ্মকালীন প্যারালিম্পিক অস্ট্রেলিয়ার সিডনিতে অনুষ্ঠিত হয়েছিল। এছাড়াও এটিই হবে পতুর্গিজ ভাষাভাষি দেশে আয়োজিত প্রথম গেমস। ২০১৬ প্যারালিম্পিকে নতুন দুটি ক্রীড়া : প্যারাট্রিয়েথলন ও ক্যানোয়িং অন্তর্ভুক্ত করা হয়েছে।
২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১৬ গ্রীষ্মকালীন অলিম্পিক নিলামে বিজয়ী শহর একইসাথে ২০১৬ গ্রীষ্মকালীন প্যারালিম্পিকও আয়োজন করবে। কোপেনহেগেনে অনুষ্ঠিত ১২১তম আইওসি সেশনে তৃতীয় ও ফাইনাল রাউন্ডের ভোটাভুটিতে রিও দি জেনেরিও ২০১৬ গ্রীষ্মকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।
বিগত বছরগুলোর মতো, ২০১৬ গ্রীষ্মকালীন প্যারালিম্পিক, অলিম্পিকের অনুষ্ঠিত স্থানগুলোতেই বেশীরভাগ আয়োজিত হয়। বাররা দা তিজুকা গেমসের নির্দিষ্ট স্থানের অধিকাংশই আয়োজন করে; এবং বাকীগুলি আয়োজিত হয় কোপাকাবানা সৈকত, মারাকানা এবং দেওদোরোতে; বাররা দা তিজুকাতে অলিম্পিক গ্রামও তৈরী হয়।
২০১৬ গ্রীষ্মকালীন প্যারালিম্পিকে ১৫৯ টি জাতীয় প্যারালিম্পিক কমিটির ৪,৩৪২ জন ক্রীড়াবিদ অংশগ্রহণ করবে।
২০১৬ গ্রীষ্মকালীন প্যারালিম্পিকে ২২টি ক্রীড়া ৫২৮টি বিভাগে প্রতিযোগিতা অনুষ্ঠিত হয়। এবারের গেমসে নতুন ক্রীড়া হিসাবে ক্যানোয়িং ও ট্রিথলন যোগ করা হয়েছে।
সকল সময় ব্রাজিলীয় সময় () হিসাবে।
ব্রাজিলে ২০১৬ গ্রীষ্মকালীন প্যারালিম্পিক সরাসরি সম্প্রচার করবে রেডে গ্লোবো ও স্পোর টিভি।
যুক্তরাজ্যে সম্প্রচার করবে চ্যানেল ৪, তারা ৫০০ ঘণ্টা কভারেজ দেওয়ার কথা জানিয়েছে।
শেখ সাদী খান

শেখ সাদী খান (জন্ম ৩ মার্চ ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তিনি ২০০৬ সালে "ঘানি" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ২০১০ সালে ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন। শিল্পকলা ও সঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
শেখ সাদী খান ১৯৫০ সালের ৩ মার্চ ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার পিতা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার চাচা। তার পিতার হাত ধরে সঙ্গীত শিক্ষা শুরু করেন। প্রথমে তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে শিক্ষাজীবন শুরু করেন। ঢাকার ধানমণ্ডি উচ্চ বিদ্যালয় থেকে মাধ্যমিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন।
১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে বাংলাদেশের স্বাধীনতা যুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন।
শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করেন ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার লাভ করেন। ১৯৮৫ সালে তার সঙ্গীত পরিচালনায় "সুখের সন্ধানে" চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লাসহ দেশী-বিদেশী অনেক শিল্পীর সাথে কাজ করেন।
শেখ সাদী খান ব্যক্তিগত জীবনে রওশন আরা বেগমের সাথে বিবাহ বন্ধনে আবদ্ধ হন।এই দম্পতির এক ছেলে ও এক মেয়ে রয়েছে।
শেখ সাদী খান দুই বার জাতীয় চলচ্চিত্র পুরস্কার ও তিনবার বাচসাস পুরস্কার অর্জন করেন।
রহনপুর রেলওয়ে স্টেশন

রহনপুর রেলওয়ে স্টেশন বাংলাদেশের অন্যতম সীমান্তবর্তি রেলওয়ে স্টেশন। এটি রাজশাহী বিভাগের চাঁপাইনবাবগঞ্জ জেলায় অবস্থিত। রহনপুর রেলওয়ে স্টেশন বর্তমানে বাংলাদেশ-ভারত সীমান্তে অন্যতম রেলওয়ে ট্রানজিট পয়েন্ট হিসেবে কাজ করছে।
রহনপুর রেলওয়ে স্টেশনে টিনের তৈরি একটি মাত্র যাত্রী ছাউনি আছে। এবং প্রশাসনিক কাজের জন্য এর পেছনেই আছে বিশাল একতলা অফিস ভবন।
এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিংঘাবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগস্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যবস্থা নেওয়া হয়।
বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিংঘাবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।
পোকা মাকড়ের ঘর বসতি (চলচ্চিত্র)

পোকা মাকড়ের ঘর বসতি ১৯৯৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন আখতারুজ্জামান। ঔপন্যাসিক সেলিনা হোসেনের ১৯৮৬ সালে প্রকাশিত পোকা মাকড়ের ঘর বসতি উপন্যাস অবলম্বনে নির্মিত চলচ্চিত্রটি প্রযোজনা করেছেন চিত্রনায়িকা ববিতা। এতে প্রধান চরিত্রে অভিনয় করেন খালেদ খান, ববিতা, আলমগীর প্রমুখ। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।
পোকা মাকড়ের ঘর বসতি চলচ্চিত্রের সঙ্গীত পরিচালনা করেছেন শেখ সাদী খান। গানের কথা লিখেছেন মুনশী ওয়াদুদ ও আখতারুজ্জামান। গানে কণ্ঠ দিয়েছেন কিরণ চন্দ্র রায়, তপন চৌধুরী।
জাতীয় চলচ্চিত্র পুরস্কার
আন্তর্জাতিক প্যারালিম্পিক কমিটি

আন্তর্জাতিক প্যারালিম্পিক কমিটি (আইপিসি) হল একটি আন্তর্জাতিক অলাভজনক সংগঠন বিশ্বব্যাপী প্যারালিম্পিক আন্দোলনের নিয়ন্ত্রণকারী সংস্থা। আইপিসি নয়টি ক্রীড়ার জন্য আন্তর্জাতিক ফেডারেশন হিসাবে প্যারালিম্পিক গেমস আয়োজন ও কার্যাবলী পরিচালনা করে। আইপিসি ১৯৮৯ সালের ২২ সেপ্টেম্বর জার্মানির ডাসেলফোর্টে প্রতিষ্ঠিত হয়। সর্বোপরি, আইপিসি প্যারালিম্পিক গেমসের মান উন্নয়ন এবং সকল বিকলাঙ্গ প্রতিবন্ধী মানুষের খেলাধূলার সুযোগ সৃষ্টি করে প্যারালিম্পিক গেমসকে প্রথমপ্রবৃত্ত থেকে এলিট পর্যায়ে নিয়ে যাওয়া।
এ পর্যন্ত দুজন বিশিষ্ট ব্যক্তি আন্তর্জাতিক প্যারালিম্পিক কমিটির দায়িত্বভার গ্রহণ করেছেন। একজন রবার্ট স্টুয়ার্ট, যিনি কানাডিয়ান স্পোর্টস ফান্ড ফর ফিজিক্যালী ডিসএবলড এর প্রতিষ্ঠাতা, তিনি প্রতিষ্ঠাকালীন সভাপতি হিসাবে ১৯৮৯ - ২০০১ সাল পর্যন্ত দায়িত্ব পালন করেন। তিনি ২০০১ সালে সাবেক ব্রিটিশ প্যারা ক্রীড়াবিদ ফিলিপ ক্রাভেন এর নিকট দায়িত্ব হস্তান্তর করেন।
জাতীয় প্যারালিম্পিক কমিটি

জাতীয় প্যারালিম্পিক কমিটি (এনপিসি) হল বিশ্বব্যাপী প্যারালিম্পিক আন্দোলনের জাতীয় পর্যায়ের একটি নিয়ন্ত্রণকারী সংগঠন। এটি আন্তর্জাতিক প্যারালিম্পিক কমিটি কর্তৃক নিয়ন্ত্রিত হয়। প্যারালিম্পিক গেমসে অংশগ্রহণের জন্য নিজ দেশের ক্রীড়াবিদদের সংগঠিত করে।
প্যারালিম্পিক গেমস একটি অন্যতম প্রধান আন্তর্জাতিক বহু-ক্রীড়া প্রতিযোগিতা, যেখানে শারীরিকভাবে অক্ষম বা বিকলাঙ্গ ক্রীড়াবিদগণ অংশগ্রহণ করে। বর্তমানে গ্রীষ্মকালীন ও শীতকালীন প্যারালিম্পিক গেমস, অলিম্পিক গেমসের সমান্তরালে একই স্বাগতিক শহরে অনুষ্ঠিত হয়ে আসছে।
২০১২ সাল পর্যন্ত আইপিসির ১৭৪ টি সদস্য এনপিসি রয়েছে। একমাত্র এনপিসির ভাল অবস্থানই প্যারালিম্পিক গেমসের জন্য ভাল ক্রীড়াবিদ তৈরি করতে পারে। দেশের মধ্যে, এনপিসি এক বা একাধিক ক্রীড়ার জন্য নিয়ন্ত্রণকারী সংস্থা হিসাবে কাজ করে, যখন অন্যান্যগুলি একমাত্র আইপিসির সদস্য হিসাবে প্যারালিম্পিক গেমসের দায়িত্ব বহন করে।
পাঁচটি আঞ্চলিক প্যারালিম্পিক কমিটি রয়েছে:
নাগরপুর ইউনিয়ন

নাগরপুর ইউনিয়ন হচ্ছে ইউনিয়ন পরিষদ দ্বারা পরিচালিত একটি ছোট শহর যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৪ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নাগরপুর ইউনিয়নের মোট জনসংখ্যা ২৭,০৩৮ জন। এই ইউনিয়নে মোট ঘরসংখ্যা ৬,৩০৩ টি।
নাগরপুর ইউনিয়নের গড় সাক্ষরতার হার শতকরা ৪৮ ভাগ (পুরুষ-৫২.১%, মহিলা-৪৪.২%)।
রহনপুর রেলসেতু

রহনপুর রেলসেতু বাংলাদেশের চাঁপাইনবাবগঞ্জ জেলার গোমস্তাপুর উপজেলার রহনপুর রেলওয়ে স্টেশন সংলগ্ন একটি রেলসেতু। এটি বাংলাদেশের অন্যতম প্রাচীন রেলসেতু হিসেবে পরিচিত। চাঁপাইনবাবগঞ্জ জেলার রহনপুর রেলওয়ে স্টেশনের পশ্চিমে মহানন্দা-পুনর্ভবা নদীর সংযোগস্থলের উপর এই সেতুটি অবস্থিত।
রহনপুর রেলসেতু গোমস্তাপুর উপজেলাধীন রহনপুর পৌরসভায় অবস্থিত। রহনপুর রেলসেতু গোমস্তাপুর উপজেলার একটি ঐতিহ্যবাহী স্থাপনা। গোমস্তাপুর উপজেলা সদর হতে প্রায় ৮ কিঃ মিঃ পশ্চিমে রহনপুর পৌরসভার মহানন্দা-পুনর্ভবা নদীর সংযোগস্থলের উপর ব্রীজটি অবস্থিত।
ভারতের সিঙ্গাবাদ স্টেশন এবং বাংলাদেশের রহনপুর স্টেশনের মধ্যে যোগাযোগের মাধ্যম হিসেবে এই ব্রিজ টি কাজ করে থাকে। রহনপুর শুল্ক বন্দর বা বাংলাদেশের রহনপুর স্টেশনের দিয়ে পাথর, চাউল, গম, ভুট্টা এবং পোল্ট্রি ফিড আমদানি হয়ে থাকে। অন্যদিকে এ রুট দিয়ে নেপালে বাংলাদেশ থেকে পণ্য রফতানি করা হয়।
রহনপুর রেলসেতুর নকশা অনেকটা হার্ডিঞ্জ সেতু এর সাথে মিল আছে। এটি অত্যন্ত পুরাতন স্থপত্য হিসেবে বিবেচনা করা হয়।
ভেরিয়েবল এনার্জি সাইক্লোট্রন সেন্টার

ভেরিয়েবল এনার্জি সাইক্লোট্রন সেন্টার (ভিইসিসি) হ'ল পরমাণু শক্তি বিভাগের একটি গবেষণা ও উন্নয়ন ইউনিট। ভিইসিসি ভারতের কলকাতায় অবস্থিত এবং বুনিয়াদী এবং প্রয়োগকৃত পারমাণবিক বিজ্ঞান এবং সর্বশেষতম পারমাণবিক কণার ত্বকগুলির উন্নয়ন সম্পর্কে গবেষণা করে। পারমাণবিক গবেষণার জন্য ইউরোপীয় সংস্থার সাথে প্রতিষ্ঠানটির একটি সংঘবদ্ধতা রয়েছে। সেন্টারে একটি ২৪ সেন্টিমিটার সাইক্লোট্রন রয়েছে—ভারতে এটিই প্রথম এই ধরনের যন্ত্র—যা ১৯৭৭ সালের ১৬ জুন থেকে চালু রয়েছে। এটি অন্যান্য প্রতিষ্ঠানে প্রোটন, ডিউটারন, আলফা কণা এবং বিভিন্ন শক্তির ভারী আয়ন বীম সরবরাহ করে।
কেন্দ্রটি কে১৩০ সাইক্লোট্রন, কে৫০০ অতিপরিবাহী সাইক্লোট্রন, সাইক্লোন-৩০ চিকিৎসাবিদ্যা বিষয়ক সাইক্লোট্রন, তেজস্ক্রিয় আয়ন রশ্মি (আরআইবি) সুবিধা, গণনা করা কেন্দ্র (কম্পিউটিং কেন্দ্র), আঞ্চলিক বিকিরণ চিকিৎসা বিজ্ঞান কেন্দ্র মতো প্রধান সুবিধাসমূহ এবং রাজারহাটের নিউ টাউনে প্রস্তাবিত এএনআরআইবি প্রকল্পের জন্য একটি নতুন ক্যাম্পাসের নিয়ে গঠিত। অ্যানুরিব (অস্থিতিশীলতার জন্য উন্নত জাতীয় সুবিধা ও বিরল-আইসোটোপ বিম) কানাডা ভিত্তিক গবেষণা প্রতিষ্ঠান টিআরআইএমএফের সহযোগিতায় নির্মিত একটি পরিকল্পিত সুবিধা। অ্যানুরিব অস্থির এবং বিরল আইসোটোপ বিমের পরীক্ষা-নিরীক্ষা করতে চলেছে।
সলিমাবাদ ইউনিয়ন

সলিমাবাদ ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৮ কিলোমিটার দক্ষিণে যমুনা নদীর তীরে অবস্থিত। এর উত্তরে গয়হাটা, দক্ষিণে ধুবরিয়া, পূর্বে বেকড়া আটগ্রাম, পশ্চিমে চৌহালী উপজেলা রয়েছে।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সলিমাবাদ ইউনিয়নের মোট জনসংখ্যা ২১,৬৭৪ জন। এই ইউনিয়নে মোট ঘরসংখ্যা ৫০৪২ টি।
সলিমাবাদ ইউনিয়নের গড় সাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।
ভাররা ইউনিয়ন

ভারড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে যমুনা নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাররা ইউনিয়নের মোট জনসংখ্যা ৩০,৭৪৩ জন। এই ইউনিয়নে মোট ঘরসংখ্যা ৬৯০১ টি।
ভাররা ইউনিয়নের গড় সাক্ষরতার হার শতকরা ৩৬.৮ ভাগ (পুরুষ-৪৯%, মহিলা-৩৪.৮%)।
ধুবরিয়া ইউনিয়ন

ধুবরিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে সলিমাবাদ, দক্ষিণে ভাদ্রা, পূর্বে নাগরপুর, পশ্চিমে দপ্তিয়র।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধুবরিয়া ইউনিয়নের মোট জনসংখ্যা ১২,৭৬০ জন। এই ইউনিয়নে মোট ঘরসংখ্যা ২৯৫৮ টি।
ধুবরিয়া ইউনিয়নের গড় সাক্ষরতার হার শতকরা ৪৭.৪ ভাগ (পুরুষ-৫২.৪%, মহিলা-৪৩.১%)।
ভাদ্রা ইউনিয়ন

ভাদ্রা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩০ কিলোমিটার দক্ষিণে অবস্থিত। এর উত্তরে ধুবরিয়া, নাগরপুর ও মামুদনগর; দক্ষিণ ও পূর্বে দৌলতপুর উপজেলা;এবং পশ্চিমে দপ্তিয়র।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাদ্রা ইউনিয়নের মোট জনসংখ্যা ২১,৯৫০ জন। এই ইউনিয়নে মোট ঘরসংখ্যা ৫১০১ টি।
ভাদ্রা ইউনিয়নের গড় সাক্ষরতার হার শতকরা ৪১.৩ ভাগ (পুরুষ-৪৬.২%, মহিলা-৩৬.৯%)।
মামুদনগর ইউনিয়ন

মামুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৬ কিলোমিটার দক্ষিণে অবস্থিত। এর উত্তরে সহবতপুর, দক্ষিণে দৌলতপুর উপজেলা, পূর্বে নাগরপুর, পশ্চিমে মোকনা।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মামুদনগর ইউনিয়নের মোট জনসংখ্যা ৩৮৪১০ জন। এই ইউনিয়নে মোট ঘরসংখ্যা ৯১১২ টি।
মামুদনগর ইউনিয়নের গড় সাক্ষরতার হার শতকরা ৩২.৫ ভাগ (পুরুষ-৩৫.৮%, মহিলা-২৯.৬%)।
অজিত ওয়াড়েকর

অজিত লক্ষ্মণ ওয়াড়েকর (; জন্ম: ১ এপ্রিল, ১৯৪১ - মৃত্যু: ১৫ আগস্ট, ২০১৮) বোম্বেতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ১৯৬৬ থেকে ১৯৭৪ সময়কালে ভারত ক্রিকেট দলের পক্ষে খেলেছেন তিনি। এছাড়াও, দলের অধিনায়কেরও দায়িত্বে ছিলেন অজিত ওয়াড়েকর। আক্রমণধর্মী বামহাতি ব্যাটসম্যানরূপে ভারত দলে খেলেছেন। পাশাপাশি বামহাতি মিডিয়াম ও স্লো লেফট আর্ম অর্থোডক্স বোলিংয়েও পারদর্শিতা দেখিয়েছেন তিনি।
১৯৫৮ সালে প্রথম-শ্রেণীর ক্রিকেটে তার অভিষেক ঘটে। এরপর ১৯৬৬ সালে আন্তর্জাতিক ক্রিকেটে অংশগ্রহণ করেন। সচরাচর তিন নম্বরে ব্যাটিংয়ে নামতেন ও তাকে অন্যতম সেরা স্লিপ ফিল্ডার হিসেবে আখ্যায়িত করা হয়ে থাকে। তার অধিনায়কত্বে ভারত দল ইংল্যান্ড ও ওয়েস্ট ইন্ডিজে সিরিজ জয় করে।
তার পিতা গণিত বিষয়ে তাকে পড়াশোনা করাতে চেয়েছিলেন যাতে ভবিষ্যতে প্রকৌশলী হতে পারেন। কিন্তু ওয়াড়েকর ক্রিকেটের দিকে ঝুঁকে পড়েন।
১৯৫৮-৫৯ মৌসুমে বোম্বে দলের পক্ষে প্রথম-শ্রেণীর ক্রিকেটে অভিষেক ঘটে তার। এরপর ডিসেম্বর, ১৯৬৬ সালে বোম্বের ব্রাবোর্ন স্টেডিয়ামে সফরকারী ওয়েস্ট ইন্ডিজের বিপক্ষে তার টেস্ট অভিষেক হয়। তখন থেকেই দলের নিয়মিত সদস্য হন ও তিন নম্বরে ব্যাটিংয়ে নেমে ১৯৬৬ থেকে ১৯৭৪ মেয়াদে ভারতের পক্ষে খেলেন।
১৯৭৪ সালে তার অধিনায়কত্বে ভারত দল ইংল্যান্ড সফরে যায়। ঐ সফরে ভারত দল একদিনের আন্তর্জাতিকের ইতিহাসে প্রথমবারের মতো অংশ নেয়। কিন্তু ৬৭ রান করলেও তার দল পরাজিত হয়েছিল। সমগ্র ওডিআইয়ে ৩৬.৫০ গড়ে ও ৮১.১১ স্ট্রাইক রেটে ৭৩ রান তুলেছিলেন ওয়াড়েকর। সিরিজে দলের ব্যর্থতায় আন্তর্জাতিক ক্রিকেটকে বিদায় জানান।
১৯৯০-এর দশকে মোহাম্মদ আজহারউদ্দীনের নেতৃত্বাধীন ভারত দলের ম্যানেজার ছিলেন তিনি। খুব স্বল্প কয়েকজন ক্রিকেটারের একজনরূপে ভারত দলের পক্ষে টেস্ট খেলোয়াড়, অধিনায়ক, কোচ/ম্যানেজার ও দল নির্বাচকমণ্ডলীর সভাপতি ছিলেন। লালা অমরনাথ ও চান্দু বোর্দেও এ সকল দায়িত্ব পালন করেছিলেন।
ভারত সরকার কর্তৃক ১৯৬৭ ও ১৯৭২ সালে যথাক্রমে অর্জুনা পদক ও চতুর্থ সর্বোচ্চ বেসামরিক সম্মাননা পদ্মশ্রী পদক লাভ করেন। এছাড়াও অন্যান্য পুরস্কারের মধ্যে সি. কে নায়ড়ু ‌আজীবন সম্মাননা লাভ করেন তিনি।
দীর্ঘদিন অসুস্থ ছিলেন তিনি। অতঃপর, ১৫ আগস্ট, ২০১৮ তারিখে মুম্বইয়ের জসলোক হাসপাতালে ৭০ বছর বয়সে অজিত ওয়াড়েকরের দেহাবসান ঘটে। ১৭ আগস্ট তারিখ মুম্বইয়ে শিবাজী পার্ক শ্মশানঘাটে পূর্ণাঙ্গ রাষ্ট্রীয় মর্যাদায় তাকে দাহ করা হয়। অনেক ক্রিকেটার, সমর্থক তার এ শবানুষ্ঠানে উপস্থিত ছিলেন।
সদোম ও গোমোরাহ

সদোম ও গোমোরাহ (; ) হল পশ্চিম এশিয়ার দুটি প্রাচীন শহর; বুক অব জেনেসিস, হিব্রু বাইবেল, নূতন নিয়ম এবং ডিউটেরোবিধিসম্মত উইজডমের বই, পাশাপাশি কুরআন এবং হাদিসেও এদের উল্লেখ পাওয়া যায়।
তোরাহ অনুসারে, সদোম ও গোমোরাহ আদ্মাহ, জেবোইম এবং জোয়ারা শহরগুলোর স্বজাতীয় শহর ছিল। এই পাঁচটি শহর "সমভূমির শহরসমূহ" নামে পরিচিত, যা কেনান ভূমির দক্ষিণাঞ্চলে জর্দান নদীর সমভূমিতে অবস্থিত। বর্তমান মৃত সাগরের উত্তরের ভূমিটিই হচ্ছে সেই সমভূমি, যেখানে জমিতে ভালো জলসেচের ব্যবস্থা থাকায় এবং তা সবুজ ও গৃহপালিত পশুচারণ জন্য উপযুক্ত থাকায় একে ইডেনের উদ্যান হিসেবে ধরা হতো।
ঈশ্বরের ঐশিক বিচারের ফলে সদোম ও গোমোরাহ এবং তার দুই প্রতিবেশী শহর সম্পূর্ণরূপে আগুন ও গন্ধক দ্বারা ধ্বংসপ্রাপ্ত হয়। শুধুমাত্র তার প্রতিবেশী শহর জোয়ার (বেলা) এই ধ্বংসকাণ্ড থেকে বেঁচে গিয়েছিল। আব্রাহামীয় ধর্মে, সদোম ও ঘমোরাকে অনুশোচনাহীন পাপের সমার্থক বলে বিবেচনা করা হয়; তাদের পতন সেখানে প্রবাদতুল্য ঐশ্বরিক শাস্তির নিদর্শন হিসেবে বিবেচিত হয়। সদোম ও গোমোরাহ নামদু'টি বর্তমানে বিভিন্ন ভাষায় ব্যভিচার, সমকামিতা প্রভৃতি বিচ্যুতির একটি রূপক অর্থে ব্যবহৃত হয়ে থাকে। এদের কাহিনীটি ইংরেজি "সডামি" (পুরুষদের মধ্যে পরস্পর যৌন সংসর্গ বা পায়ুকাম) শব্দসহ বিভিন্ন ভাষায় সম অর্থের শব্দসমূহের জন্ম দিয়েছে। সডামি আইনসমূহ একটি যৌন "প্রকৃতির বিরুদ্ধে অপরাধ" -কে বর্ণনা করতে ব্যবহৃত হয়, যার মধ্যে রয়েছে পায়ুসঙ্গম বা ওরাল সেক্স, সমকামিতা বা বিপরীতকামিতা উভয়, বা একজন ব্যক্তি এবং একটি অ-মানব পশু (জুওফিলিয়া) মধ্যে যৌন কার্যকলাপ।
উভয় নামের ব্যুৎপত্তি অনিশ্চিত। নামের সঠিক মূল অর্থ অনিশ্চিত। সদোম শব্দটি একটি প্রাথমিক সেমিটিক ভাষা অবশেষে আরবি সাদমার সাথে সম্পর্কিত হতে পারে, যার অর্থ "দৃঢ়", "শক্তি বাড়ানো", "শক্তিশালী" এবং গোমোরাহর ঘ, ম, আর মূলের উপর ভিত্তিতে হতে পারে, যার অর্থ "গভীর হওয়া", "প্রাচুর্যপূর্ণ (জল)"।
বর্তমানে ডেড সী ওয়ার্কস সাইটটি মৃত সাগরের খনিজ আহরণের জন্য ব্যবহার করা হয়। এর ঐতিহ্যবাহী আরব নাম খিরবেট আস-সুদুম (Khirbet as-sudūm, خربت السدوم) অনুযায়ী একে "এসদোম" (Sdom) বলা হয়। নিকটস্থ সদোম পর্বত ( এবং ) প্রধানত লবণ দ্বারা গঠিত। সদোমের সমভূমির (מישור סדום) দক্ষিণে কয়েকটি ঝর্ণা এবং দুটি ছোট কৃষিপ্রধান গ্রাম রয়েছে।
গ্রীষ্মকালীন প্যারালিম্পিক গেমস

গ্রীষ্মকালীন প্যারালিম্পিক গেমস হল আন্তর্জাতিক বহু-ক্রীড়া প্রতিযোগিতা প্যারালিম্পিক গেমসের গ্রীষ্মকালীন সংস্করণ, যেখানে শারিরীকভাবে অক্ষম বা প্রতিবন্ধী ক্রীড়াবিদগণ অংশগ্রহণ করে। আন্তর্জাতিক প্যারালিম্পিক কমিটি প্রতি চার বছর পর পর এই প্যারালিম্পিক প্রতিযোগিতার আয়োজন করে থাকে। প্রত্যেক ক্রীড়ার জন্য এক বা একাধিক বিষয় থাকে এবং প্রতিটি বিষয়ে প্রতিযোগীদেরকে প্রথম স্থানের জন্য স্বর্ণ পদক, দ্বিতীয় স্থানের জন্য রৌপ্য পদক এবং তৃতীয় স্থানের জন্য ব্রোঞ্জ পদক প্রদান করা হয়, যা ১৯০৪ সালে অলিম্পিক গেমসে শুরু হয়েছিল।
যুক্তরাষ্ট্র ও যুক্তরাজ্য প্রত্যেকে দুটি করে গ্রীষ্মকালীন প্যারালিম্পিক গেমস আয়োজন করেছে। গ্রীষ্মকালীন গেমসের অন্যান্য স্বাগতিক দেশসমূহ হল : অস্ট্রেলিয়া, কানাডা, চীন, গ্রীক, ইসরায়েল, ইতালি, জাপান, নেদারল্যান্ড, দক্ষিণ কোরিয়া, স্পেন ও পশ্চিম জার্মানি। ২০১৬ গ্রীষ্মকালীন প্যারালিম্পিক ব্রাজিলের রিও দি জেনেরিওতে অনুষ্ঠিত হবে, যা দক্ষিণ আমেরিকায় অনুষ্ঠিত প্রথম গ্রীষ্মকালীন প্যারালিম্পিক গেমস। ২০২০ গ্রীষ্মকালীন প্যারালিম্পিক আয়োজনের মাধ্যমে টোকিও প্রথম এশীয় শহর হিসাবে দুবার স্বাগতিক হওয়ার সৌভাগ্য লাভ করবে।
১২টি দেশ - আর্জেন্টিনা, অস্ট্রেলিয়া, অস্ট্রিয়া, বেলজিয়াম, ফ্রান্স, যুক্তরাজ্য, আয়ারল্যান্ড, সুইজারল্যান্ড, যুক্তরাষ্ট্র - এ পর্যন্ত সকল গ্রীষ্মকালীন প্যারালিম্পিক গেমসে প্রতিনিধিত্ব করেছে। এবং ৭ টি দেশ সকল গেমসে কমপক্ষে ১টি স্বর্ণ পদক জয় করেছে।
আনুষ্ঠানিকভাবে প্রথম প্যারালিম্পিক গেমস ১৯৬০ সালে ইতালির রোমে অনুষ্ঠিত হয়। ১৯৬০ প্যারালিম্পিক গেমসে ২৩ টি দেশের ৪০০ জন প্রতিবন্ধী ক্রীড়াবিদ অংশগ্রহণ করে, যদিও সেখানে একমাত্র হুইলচেয়ারে ক্রীড়াবিদরা ছিলেন।
ঢাকা সরকারি মহিলা পলিটেকনিক ইনস্টিটিউট

ঢাকা মহিলা পলিটেকনিক ইনস্টিটিউটটি ঢাকা শহরের প্রণকেন্দ্র আগারগায়ের শিক্ষা পল্লীতে অবস্থিত ।
ইলা ঘোষ এটির প্রতিষ্ঠাতা।
একাডেমিক টেকনোলজি সমূহের মধ্যে রয়েছে:
ব্রহ্মানন্দম

ব্রহ্মানন্দম কান্নেগন্তি (; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলুগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভূষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গণ্য করা হয়, বিশেষ করে তিনি তার কৌতুকপূর্ণ অভিব্যক্তিগুলোর জন্য সুপরিচিত।
ব্রহ্মানন্দম অন্ধপ্রদেশের সাত্তেনাপাল্লেতে জন্মগ্রহণ করেন। চলচ্চিত্রে অভিনয়ের আগে তিনি পশ্চিম গোদাবরী জেলার আত্তিলিতে তেলুগু ভাষার প্রভাষক ছিলেন।
তিনি ২০ বছরে ৮৬৭ টি তেলুগু চলচ্চিত্রে অভিনয় করার জন্য ২০০৭ সালে গিনেস বিশ্ব রেকর্ড এ স্থান অর্জন করেছেন।
ব্রহ্মানন্দম জানুয়ারি ২০০৯ সালে ভারতীয় চলচ্চিত্রে অবদানের জন্য ভারতের তৃতীয় বৃহত্তম বেসামরিক পুরস্কার পদ্মশ্রী পুরস্কার লাভ করেন। তার সমসায়িক পুরস্কার প্রাপকেরা হলেন হেলেন , অক্ষয় কুমার এবং ঐশ্বর্যা রাই।
মুররাহ ইবনে কা’ব

মুররাহ ইবনে কা’ব (আরবি: مرة بن كعب‎) ইবনে লুয়াই ইবনে গালিব ইবনে ফিহর  কুরাইশ বংশের একজন ব্যক্তি। তিনি চতুর্থ শতাব্দীতে জীবিত ছিলেন এমন ধারণা করা হয়। তিনি মুহাম্মদ এর ৬ষ্ঠ পূর্বপুরুষ ছিলেন। তিনি মুহাম্মদ এর দাদা-দাদী ও নানা-নানী চার জনেরই পূর্বপুরুষ ছিলেন। এছাড়াও তিনি মুহাম্মদ  এর আটজন প্রপিতামহ-প্রপিতামহী ও প্রমাতামহ-প্রমাতামহীর মধ্যে ছয়জনের পূর্ব পুরুষ ছিলেন।
তার মাতা ছিলেন ওয়াহশিয়া বিনতে শাইবান ইবনে মুহারিব ইবনে ফিহর ইবনে মালিক, অর্থাৎ তার মাতা তার পিতার জ্ঞাতি বোন ছিলেন।
অন্য জীবন (চলচ্চিত্র)

অন্য জীবন ১৯৯৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন নন্দিত চলচ্চিত্রকার শেখ নিয়ামত আলী। ছায়াছবিটি প্রযোজনা করেছে শেখ নিয়ামত আলীর প্রযোজনা সংস্থা এস নিয়ামত আলী প্রোডাকশন্স। এতে অভিনয় করেছেন রাইসুল ইসলাম আসাদ, চম্পা, আবুল খায়ের, শান্তা ইসলাম, চিত্রলেখা গুহ, তমালিকা কর্মকার প্রমুখ। চলচ্চিত্রটি শ্রেষ্ঠ চলচ্চিত্রসহ ১১ টি বিভাগে জাতীয় চলচ্চিত্র পুরস্কার অর্জন করে।
পান্তব মিয়া একজন রাজনৈতিক নেতা। তিনি শহরে থাকেন এবং নির্বাচনের সময় গ্রামে আসেন। নির্বাচনে জয়ী হওয়ার জন্য তিনি গ্রামের তাঁতি সম্প্রদায়কে মিথ্যা আশ্বাস দেন। নির্বাচনে জয়লাভ করার পর পান্তব মিয়া গ্রামে তাঁতের মেশিন বসান। ভেঙে যায় তাঁতিদের স্বপ্ন। এই ভোটের রাজনীতি ও তার প্রভাব গ্রামের তাঁতি সম্প্রদায়ের জীবনে নিয়ে আসে চরম দুর্ভোগ।
অন্য জীবন চলচ্চিত্রটি প্রযোজনা ও পরিবেশনা করেছে এস নিয়ামত আলী প্রোডাকশন্স। ২০১১ সালে লেজার ভিশনের ব্যানারে চলচ্চিত্রটির ডিভিডি বের হয়।
অন্য জীবন চলচ্চিত্রটির সঙ্গীত পরিচালনা করেছেন আমানুল হক।
জাতীয় চলচ্চিত্র পুরস্কার
আবুল খায়ের (অভিনেতা)

আবুল খায়ের (৪ এপ্রিল ১৯২৯ - ২ ফেব্রুয়ারি ২০০১) ছিলেন একজন বাংলাদেশী চলচ্চিত্র ও নাট্য অভিনেতা। তিনি হুমায়ূন আহমেদ পরিচালিত "এইসব দিনরাত্রি" (১৯৮৫), "বহুব্রীহি" (১৯৮৮), "আজ রবিবার" (১৯৯৯) নাটকে অভিনয় করে বেশ জনপ্রিয়তা লাভ করেন। চলচ্চিত্রে অভিনয়ের জন্য তিনি চারবার শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। তিনি ১৯৭১ সালে শেখ মুজিবুর রহমান এর সাতই মার্চের ভাষণের ভিডিও ধারণ করেছিলেন।
আবুল খায়েরের আসল নাম মোহেব্বুর রহমান খয়ের। তিনি ১৯৭১ সালে তৎকালীন পূর্ব পাকিস্তান তথ্য মন্ত্রণালয়ের চলচ্চিত্র বিভাগের পরিচালক ছিলেন। আবুল খায়ের ১৯৭৩ সালে ঋত্বিক ঘটক পরিচালিত তিতাস একটি নদীর নাম চলচ্চিত্রে অভিনয় করেন। চলচ্চিত্রের পাশাপাশি তিনি টেলিভিশনে নিয়মিত অভিনয় করতেন। তিনি হুমায়ূন আহমেদ পরিচালিত "এইসব দিনরাত্রি" (১৯৮৫) নাটকে একজন গ্রাম্য শিক্ষকের ভূমিকায় অভিনয় করেন। পরবর্তীতে তিনি হুমায়ূন আহমেদের "বহুব্রীহি" (১৯৮৮) নাটকে দাদা, "নিমফুল" (১৯৯৭), "আজ রবিবার" (১৯৯৯) নাটকে শহুরে বাবা, "পিতৃত্ব" নাটকে গ্রাম্য পিতা চরিত্রে অভিনয় করে জনপ্রিয়তা লাভ করেন।
৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা অমান্য করে বঙ্গবন্ধুর কালজয়ী ভাষণটির ভিডিও করেছিলেন তৎকালীন পাকিস্তান সরকারের চলচ্চিত্র বিভাগের পরিচালক ও অভিনেতা আবুল খায়ের। ভাষণটির ভিডিও তিনি মঞ্চের এক পাশ থেকে সচল ক্যামেরা নিয়ে ধারণ করেন। ওই সময়ের ক্যামেরাগুলো বেশ বড় আকার হওয়ার কারণে আবুল খায়েরের একার পক্ষে সেটা নাড়াচাড়া করা বেশ কষ্টকর ছিল। এ কারণে সাতই মার্চের ১০ মিনিটের একটি ভিডিও চিত্রই বর্তমানে দেখা যায়। বাঙালি বেতারকর্মী ও আপামর জনতার দাবির প্রেক্ষিতে ভাষনটির রেকর্ড পরদিন ৮ মার্চ বেতারে প্রচার করা হয়।
জাতীয় চলচ্চিত্র পুরস্কার
শেখ নিয়ামত আলী

শেখ নিয়ামত আলী (৩০শে এপ্রিল ১৯৩৯ - ২৪শে নভেম্বর ২০০৩) একজন প্রখ্যাত বাংলাদেশী চলচ্চিত্র পরিচালক। তিনি বাংলাদেশের চলচ্চিত্রে অবদানের জন্য তিন বার শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।
তিনি কোলকাতার ২৪ পরগনার সোনারপুর জেলার বেনিয়াবউ গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পূর্ব পুরুষদের আদি ভিটা ছিল খুলনার বাগেরহাট জেলায়। ১৯৫৬ সালে তিনি দক্ষিণ গড়িয়া যদুনাথ বিদ্যা মন্দির থেকে স্কুল ফাইনাল পরীক্ষা পাশ করেন। ১৯৬১ সালে নন কলেজিয়েট এক্সটার্নাল স্টুডেন্ট হিসেবে কলা বিভাগ থেকে কলকাতা বিশ্ববিদ্যালয়ের অধীন সুরেন্দ্রনাথ কলেজ থেকে উচ্চ মাধ্যমিক পাশ করেন এবং ১৯৬৪ সালে কলকাতা বিশ্ববিদ্যালয় থেকে বি. এ পাশ করেন। ১৯৬৪ সালের অক্টোবর মাসে তিনি কলকাতা ছেড়ে ঢাকায় চলে আসেন এবং তখন থেকেই স্থায়ীভাবে বসবাস করতে থাকেন।
১৯৭৭ সালে শেখ নিয়ামত আলী ও মসিহউদ্দিন শাকের সূর্য দীঘল বাড়ী চলচ্চিত্রের শ্যুটিং শুরু করেন। চলচ্চিত্রটি ঔপন্যাসিক আবু ইসহাক রচিত সূর্য দীঘল বাড়ী উপন্যাস অবলম্বনে নির্মিত হয়। এটিই বাংলাদেশেও প্রথম সরকারি অনুদানে নির্মিত চলচ্চিত্র। চলচ্চিত্রটি জার্মানির মানহাইম-হাইডেলবার্গ আন্তর্জাতিক চলচ্চিত্র উৎসব এবং পর্তুগালের ফিগুএরা দা ফোজ চলচ্চিত্র উত্সবসহ পাঁচটি আন্তর্জাতিক পুরস্কার ও সম্মাননা লাভ করে। এছাড়াও শ্রেষ্ঠ চলচ্চিত্রসহ জাতীয় চলচ্চিত্র পুরস্কারের আটটি বিভাগে ও বাচসাস পুরস্কারের ছয়টি বিভাগে পুরস্কার অর্জন করে। ১৯৮৫ সালে তার নিজের প্রযোজনা সংস্থা এস নিয়ামত আলী প্রডাকশন্স থেকে নির্মাণ করেন তার নিজের কাহিনী ও চিত্রনাট্যে দহন। এই চলচ্চিত্রটি শ্রেষ্ঠ পরিচালকসহ জাতীয় চলচ্চিত্র পুরস্কারের তিনটি বিভাগে ও বাচসাস পুরস্কারের দশটি বিভাগে পুরস্কার অর্জন করে। ১৯৯৫ সালে আবার তার প্রযোজনা সংস্থা থেকে নির্মাণ করেন অন্য জীবন। এই চলচ্চিত্রটি শ্রেষ্ঠ পরিচালকসহ জাতীয় চলচ্চিত্র পুরস্কারের এগারটি বিভাগে পুরস্কার অর্জন করে। চলচ্চিত্রের পাশাপাশি তিনি "জন পরিবহন" নামক একটি প্রামাণ্যচিত্র নির্মাণ করেন। এছাড়া তিনি নাটকও পরিচালনা করেছেন। ১৯৯৬ সালে বিটিভির জন্য নির্মাণ করেছিলেন দিলারা ডলি রচিত "শেষ দেখা শেষ নয়" নাটকটি।
শেখ নিয়ামত আলী ২০০৩ সালের ২৪ নভেম্বর রাজধানী ঢাকার বারডেম হাসপাতালে মারা যান। তিনি দীর্ঘদিন কিডনির সমস্যায় ভুগছিলেন।
গুরু রাম দাশ

গুরু রাম দাশ ([ɡʊru ɾɑm dɑs]; ১৫৩৪-১৫৮১) ছিলেন শিখধর্মের দশ শিখ গুরুর  চতুর্থ গুরু। ৩০ আগস্ট ১৫৭৪ সালে তিনি শিখ গুরুর পদ পান। ২৪ সেপ্টেম্বর ১৫৩৪ সালে রাম দাশ পাঞ্জাব অঞ্চল, লাহোরের চুনা মান্ডিতে  জন্মগ্রহণ করেন। তার বাবা ছিলেন হরি দাশ ও তার মা অনুপ দেবী( দয়া কৌর)। গুরু অমর দাশের কনিষ্ঠ কন্যা বিবি বানি ছিলেন তার স্ত্রী। তাদের তিন পুত্র ছিল : পৃথ্বী চাঁদ, মহাদেব ও গুরু অর্জন।
গুরু রাম দাশের শ্বশুর ছিলেন গুরু অমর দাশ, যিনি ছিলেন দশ গুরুর তৃতীয় গুরু। 
একজন গুরু হিসাবে, তার অন্যতম প্রধান অবদান ছিল শিখ সমাজের কাঠামো সংগঠিত করা। উপরন্তু, তিনি লাভার রচয়িতা ছিলেন যেটি হচ্ছে শিখ বিবাহের চারটি  মন্ত্র। তিনি রামদাশপুর নগরের পরিকল্পনাকারী এবং স্রষ্টা, যা পরে শিখদের পবিত্র শহর অমৃতসর হয়ে ওঠে। টাং গ্রামের মালিকের কাছ থেকে ৭০০ টাকায় জমি কিনে তিনি ১৫৭৪ সালে নগরটি প্রতিষ্ঠা করেন। এর আগে ১৫৬৪ সালে গুরু রাম দাশ সুলতানবিন্দ গ্রামের কাছাকাছি সন্তোকসর সরোবর নির্মাণের কাজ শুরু করেছিলেন (এক উৎস অনুযায়ী,১৫৭০ সাল)। এই নির্মাণ কার্য ১৫৮৮ সালের আগে শেষ করা সম্ভব হয়নি। ১৫৭৪ সালে, গুরু রাম দাশ তার বাসভবন নির্মাণ করে, সেখানে চলে যান।  সেই সময়ে, এটি গুরু দা চক হিসাবে পরিচিত ছিল (পরে, এটি চক রাম দাশ হিসাবে পরিচিত হয়ে ওঠে)। অমৃতসরে  গুরুদুয়ারা হরমন্দির সাহিব, যা 'ঈশ্বরের আবাস' এছাড়াও দরবার সাহিব নামে পরিচিত, তারই পরিকল্পিত।
শিখদের প্রধান গ্রন্থ গুরু গ্রন্থ সাহিব গুরু রাম দাশের রচিত। এতে শিখদের বিভিন্ন শিক্ষামূলক ৬৮৮টি স্তবগান আছে।
"— সাধু সন্ত এবং পুণ্য স্নানেের ওপর গুরু রাম দাশের বানী। "
এছাড়াও  গুরুর "বানীগুলি,"   নানকশাহী দিনপঞ্জিকা এবং দৈনিক শিখদের প্রার্থনা, কীর্ত্তন সোহিলার অংশ।
প্রচলিত শিখ বিয়ের অনুষ্ঠান, যেটি আনন্দ কারজ হিসাবে পরিচিত, সেটি গুরু রাম দাস  রচিত চার-স্তবকেের স্তবগান  কেন্দ্র করে অনুষ্ঠিত হয়। বিয়ের অনুষ্ঠানে নব দম্পতি গুরু রাম দাসের স্তবকগুলির একটি করে লাবাস্তবক পড়েন এবং গুরু গ্রন্থ সাহিবকে কেন্দ্র করে একটি করে পাক ঘুরতে থাকেন। প্রথম পাকটি, বিবাহ বন্ধনে আবদ্ধ হয়ে, গৃহস্থ জীবনে প্রবেশ করার জন্য। দ্বিতীয় পাকে ঈশ্বরের ইচ্ছায় দুটি প্রাণের মিলন বর্নিত হয়। তৃতীয় পাকে, নবদম্পতিকে সবচেয়ে সৌভাগ্যবান  হিসাবে বর্ণনা করা হয়, যেহেতু তারা গুরুর সান্নিধ্যে, ঈশ্বরের প্রার্থনা করেছেন। চতুর্থ পাকে, বর্নিত হয় যে  দম্পতিরা তাদের ইচ্ছা অনুসারে একে অপরকে পেয়েছেন এবং অভিনন্দিত হয়েছেন।
লাভান,  গুরু রাম দাস রচিত, একটি সুন্দর বানী, যার দ্বারা শিখ দম্পতিকে বিবাহ করার অর্থ বোঝানো হয়। কার্যকরভাবে গুরু, শিখ বিবাহকে একটি আধ্যাত্মিক মিলন হিসাবে, সংজ্ঞায়িত করেন, এই দু লাইনে: "যারা নিছক একসঙ্গে বসবাস করে, তাদের স্বামী ও স্ত্রী, বলা যায় না, তাদের একা বলা যায়, বরঞ্চ  যারা এক আত্মা দুই দেহ, তাদের স্বামী ও স্ত্রী, বলা যায়।"
গুরু রাম দাস  ১ সেপ্টেম্বর ১৫৮১ সালে, পাঞ্জাব অঞ্চলের  অমৃতসর শহরে মারা যান।
গনোরিয়া

গনোরিয়া() হচ্ছে একটি যৌনবাহিত রোগ। "Neisseria gonorrhoeae" (নিশেরিয়া গনোরি) নামক এক ধরনের ব্যাকটেরিয়া এই রোগের জন্য দায়ী। পুরুষের ক্ষেত্রে সাধারণত প্রস্রাবের সময় জ্বালাপোড়া (ডিজইউরিয়া) ও মূত্রনালি দিয়ে পুঁজ বের হয়, টেস্টিকলে ব্যথা প্রভৃতি দেখা যায়। স্ত্রীলোকের ক্ষেত্রে অনেক সময় কোনো লক্ষণ থাকে না আবার কারো ক্ষেত্রে যোনিপথে পুঁজ বের হয় এবং তলপেটে ব্যথা হতে পারে। যদি সময়মত এই রোগের চিকিৎসা না করালে পুরুষ ও মহিলা উভয়ের ক্ষেত্রেই এই রোগ আশেপাশে ছড়িয়ে যেতে পারে এবং পুরুষের এপিডিডাইমিস ও মহিলার তলপেটে প্রদাহ সৃষ্টি করতে পারে। গনোরিয়া সারা শরীরে ছড়িয়ে পড়তে পারে, এমনকি এটি শরীরের অস্থিসন্ধিসমূহ ও হার্টের কপাটিকাকেও আক্রান্ত করতে পারে।
২৫ বছরের নিচে যৌনকার্যে সক্রিয় সকল নারীদের প্রতিবছর এই রোগের পরীক্ষা করানো উচিত। সমকামী পুরুষদের ক্ষেত্রেও একই কথা প্রযোজ্য। 
যৌনমিলনের সময় কনডম ব্যবহার করে গনোরিয়া প্রতিরোধ করা যায়।
প্রতিবছর প্রায় ৪৪৮ মিলিয়ন লোক যৌনবাহিত রোগে আক্রান্ত হয়, এর মধ্যে প্রায় ৭৮ থেকে ৮৮ মিলিয়ন গনোরিয়ার রোগী। 
যুক্তরাজ্যে ২০০৫ সালে ২০ থেকে ২৪ বছর বয়সী প্রতি এক লক্ষ পুরুষদের মধ্যে ১৯৬ জন এবং ১৬-১৯ বছর বয়সী প্রতি এক লক্ষ তরুণীর মধ্যে ১৩৩ জন গনোরিয়ায় আক্রান্ত বলে শনাক্ত হয়।
অল্পবয়স্কা তরুণীদের এই রোগে আক্রান্ত হবার হার সবচেয়ে বেশি। ২০১০ সালের হিসাব অনুযায়ী ৯০০ জন গনোরিয়ার রোগী মৃত্যু বরণ করে যেখানে ১৯৯০ সালে এই সংখ্যা ছিলো ১১০০ জন।
এই রোগের সুপ্তিকাল হচ্ছে ২ -১৪ দিন তবে ৪ থেকে ৬ দিনের মধ্যেই লক্ষণসমূহ প্রকাশ পেতে শুরু করে। 
কোনো পুরুষ একবার গনোরিয়ায় আক্রান্ত হলে পরবর্তীতে তার প্রোস্টেট ক্যান্সারের ঝুঁকি অনেক বেড়ে যায়।
"Neisseria gonorrhoeae" নামক ব্যাক্টেরিয়ার মাধ্যমে গনোরিয়া রোগ হয়।
যৌনমিলনের মাধ্যমে এক ব্যক্তি থেকে আরেকজনের দেহে এই রোগের জীবাণু ছড়ায়। এটা যোনিপথ, মুখগহ্বর বা পায়ুপথ যে কোনো পথেই ছড়াতে পারে। 
গনোরিয়ায় আক্রান্ত মহিলার সাথে একবার যৌনকর্ম করলে পুরুষলোকের এই রোগে আক্রান্ত হবার সম্ভাবনা ২০%, তবে সমকামী পুরুষের ক্ষেত্রে এই ঝুঁকি আরও অনেক বেশি। আক্রান্ত পুরুষের সাথে একবার যৌনমিলনে একজন মহিলার এই রোগে আক্রান্ত হবার ঝুঁকি প্রায় ৬০-৮০%।
বাচ্চা জন্মদানের সময় গনোরিয়ায় আক্রান্ত মায়ের শরীর থেকে এই রোগের জীবাণু বাচ্চাকে আক্রান্ত করতে পারে।এটি যখন বাচ্চার চোখকে আক্রান্ত করে তখন তাকে অফথালমিয়া নিওন্যাটোরাম বা নিওন্যাটাল কনজাংটিভাইটিস বলে।
বাচ্চাদের ক্ষেত্রে জীবাণু দ্বারা দূষিত বস্তুর মাধ্যমেও ছড়াতে পারে। এই বস্তুগুলো হলো গোসলের পানি, কাপড়চোপড়, তোয়ালে প্রভৃতি। তবে এরকম ঘটনা খুবই বিরল।
প্রতিরোধের একমাত্র উপায় হচ্ছে কেবল একজন সঙ্গিনীর সঙ্গে যৌন সম্পর্ক রাখা নিশ্চিতভাবে যার গনোরিয়া নেই। বহুগামিতা পরিত্যাগ ও সঠিক পদ্ধতিতে কনডম ব্যবহারের মাধ্যমে এই রোগ সম্পূর্ণরূপে প্রতিরোধ করা সম্ভব।
এই রোগের চিকিৎসায় বিভিন্ন ধরনের অ্যান্টিবায়োটিক ব্যবহৃত হয় যেমন সেফট্রায়াক্সন, এজিথ্রোমাইসিন, ডক্সিসাইক্লিন ইত্যাদি। চিকিৎসার তিন মাস পর পুনঃপরীক্ষার সুপারিশ করা হয়।
গনোরিয়া রোগের একটি টিকা আবিষ্কার করা হয়েছে যেটি ইঁদুরের শরীরে কার্যকর। আরও গবেষণার মাধ্যমে যতক্ষণ না এটা প্রমাণ হচ্ছে যে এই টিকা মানব শরীরে নিরাপদ ও সমান কার্যকর ততক্ষণ পর্যন্ত এটি চিকিৎসা ক্ষেত্রে ব্যবহৃত হবে না।
মাগুরা সরকারি বালিকা উচ্চ বিদ্যালয়

মাগুরা সরকারি বালিকা উচ্চ বিদ্যালয় বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান।
মাগুরা জেলার প্রথম শিক্ষা প্রতিষ্ঠান হিসেবে মাগুরা ইংরেজি উচ্চ বিদ্যালয় (বর্তমান মাগুরা সরকারি উচ্চ বিদ্যালয়) ১৮৫৪ সালে প্রতিষ্ঠিত হয়। যেখানে আলাদাভাবে লিঙ্গ নির্ধারণ করা হয়নি। এতদ্ব্যতীত নারীদের জন্য আলাদা একটি শিক্ষা প্রতিষ্ঠানের তাগিদ থেকে ১৯০৩ সালে বিদ্যালয়ের অন্যতম প্রতিষ্ঠাতা বাবু নিবারণ চন্দ্র চক্রবতীর স্ত্রীর নামানুসারে মহালাকসি বালিকা উচ্চ বিদ্যালয় নামে প্রতিষ্ঠিত হয়।১৯৪৮ সালে বিদ্যালয়টি মধ্য ইংরেজি (এম, ই) স্কুলে এবং ১৯৫৪ সালে পূর্ণাঙ্গ উচ্চ বিদ্যালয়ে উন্নীত হয়ে মাগুরা বালিকা উচ্চ বিদ্যালয় নামে নামাকৃত হয়। ১৯৭০ সালে বিদ্যালয়টি সরকারিকরণ করা হয় তখন হতে এটির নামকরণ করা হয় মাগুরা সরকারি উচ্চ বালিকা বিদ্যালয়।
১.৭৫ একর জমির উপর ২২ কক্ষ বিশিষ্ট দ্বিতল ভবন ও প্রধান শিক্ষয়িত্রীর একতলা বাস ভবন নিয়ে বিদ্যালটির অবস্থান। মোট শ্রেণিকক্ষ রয়েছে ১৬টি।এছাড়া,অফিস কক্ষ রয়েছে ৩টি, গবেষণাগার ২টি, লাইব্রেরি ১টি, মসজিদ ১টি, খেলার মাঠ ১টি এবং পুকুর রয়েছে ১টি।
বর্তমানে স্কুলে ছাত্রীসংখ্যা প্রায় ১২৮০ এবং শিক্ষক-শিক্ষিকার সংখ্যা ৪২। ষষ্ঠ শ্রেণি থেকে দশম শ্রেণি পর্যন্ত মোট ৫টি শ্রেণিতে শাখা রয়েছে ১০টি। নবম ও দশম শ্রেণিতে চালু আছে বিজ্ঞান , মানবিক ও ব্যবসায় শিক্ষা শাখা।
বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রোগ্রামে অংশগ্রহণ করে স্কুলটি সুনাম অর্জন করেছে। এছাড়া ২০১২ সাল থেকে অন্বেষা নামে একটি নিয়মিত সাহিত্য বার্ষিকী প্রকাশ করে আসছে।
বিদ্যালয়টি প্রতিষ্ঠা থেকেই নারি শিক্ষার প্রসারের কাজ করে চলছে। পাবলিক পরীক্ষায় এটি বরাবরই জেলা পর্যায়ে ১ম অথবা ২য় স্থান অধিকার করে আসছে।
ইবনে হিব্বান

আবু হাতিম মুহাম্মদ ইবনে ফয়সাল আল-তামিমি আল-দারিমি আল-বুস্তি (মৃত্যুঃ ৯৬৫ খ্রিষ্টাব্দ) একজন বিখ্যাত মুসলিম পণ্ডিত, মুহাদ্দিস, ইতিহাসবেত্তা এবং বহুগ্রন্থের লেখক ছিলেন। তিনি “খোরাসানের শাইখ” নামে পরিচিত।
ইবনে হিব্বান ৮৮৩ খ্রিষ্টাব্দে আফগানিস্তানের সিস্তানে জন্মগ্রহণ করেন। তিনি তৎকালীন কালের বিখ্যাত বিজ্ঞানীদের কাছে জ্ঞান অর্জন করেন। তার শিক্ষকদের মধ্যে উল্লেখযোগ্য কয়েকজন হলেনঃ আল-নাসাই’, আল-হাসান ইবনে সুফিয়ান, আবু ইয়ালা আল-মসুলি, হুসায়েন ইবনে ইদ্রিস আল-হারাভি, আবু খলিফা আল-জামহি, ইমরান ইবনে মুসা ইবন মাদঝাশি, আহমাদ ইবনে হাসান আল-সুফি, জাফর ইবনে আহমাদ আল-দিমাশকি, ইবনে খুজাইমাহ প্রমুখ। তার ছাত্রদের মধ্যে মুহাম্মদ ইবনে মানদা, আবু আব্দুল্লাহ আল-হাকিম অন্যতম।
তিনি সমরকন্দ-এর কাজি হিসেবে দায়িত্ব পালন করেছেন। তিনি ফিকাহ, হাদিস, বিজ্ঞানের মধ্যে জ্যোতির্বিজ্ঞান, চিকিৎসাবিজ্ঞান-সহ বহু বিদ্যার বিশেষজ্ঞ ছিলেন।
ইবনে হিব্বান ৩৫৪ হিজরি সনের শাওয়াল মাসের শেষের দিকে মৃত্যুবরণ করেন।